CELEX: 32020D0904
Language: hr
Date: 2020-06-29 00:00:00
Title: Odluka Vijeća (ZVSP) 2020/904 od 29. lipnja 2020. o izmjeni Odluke (ZVSP) 2017/1424 u pogledu datuma isteka potpore aktivnostima OESS-a koje se odnose na smanjivanje malog i lakog oružja te konvencionalnog streljiva u Republici Sjevernoj Makedoniji i u Gruziji

30.6.2020   
               
               
                  HR
               
               
                  Službeni list Europske unije
               
               
                  L 207/34
               
            
         ODLUKA VIJEĆA (ZVSP) 2020/904
         od 29. lipnja 2020.
         o izmjeni Odluke (ZVSP) 2017/1424 u pogledu datuma isteka potpore aktivnostima OESS-a koje se odnose na smanjivanje malog i lakog oružja te konvencionalnog streljiva u Republici Sjevernoj Makedoniji i u Gruziji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 4. kolovoza 2017. donijelo Odluku (ZVSP) 2017/1424 (1). kojom je predviđeno provedbeno razdoblje od 36 mjeseci od datuma sklapanja sporazuma o financiranju iz članka 3. stavka 3. te odluke za aktivnosti iz njezina članka 1.
                  
               
                     (2)
                  
                  
                     Sporazum o financiranju s Tajništvom Organizacije za europsku sigurnost i suradnju (OESS), koje je provedbeni subjekt za Odluku (ZVSP) 2017/1424, potpisan je 7. rujna 2017. i istječe 6. rujna 2020.
                  
               
                     (3)
                  
                  
                     Forum OESS-a za sigurnosnu suradnju zatražio je 27. travnja 2020. produljenje od šest mjeseci, bez dodatnih troškova, provedbenog razdoblja Odluke (ZVSP) 2017/1424 do 6. ožujka 2021., zbog pandemije bolesti COVID-19 i ograničenja međunarodnih putovanja.
                  
               
                     (4)
                  
                  
                     Nastavak aktivnosti iz članka 1. Odluke (ZVSP) 2017/1424 nema nikakvog utjecaja na financijska sredstva do 6. ožujka 2021.
                  
               
                     (5)
                  
                  
                     Odluku (ZVSP) 2017/1424 trebalo bi na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Odluka (ZVSP) 2017/1424 mijenja se kako slijedi:
            
                        1.
                     
                     
                        naslov se zamjenjuje sljedećim:
                        „Odluka Vijeća (ZVSP) 2017/1424 od 4. kolovoza 2017. o potpori aktivnostima OESS-a radi smanjivanja rizika od nezakonitog trgovanja malim i lakim oružjem te konvencionalnim streljivom i njihova prekomjernog gomilanja u Republici Sjevernoj Makedoniji i u Gruziji”;
                     
                  
                        2.
                     
                     
                        članak 5. stavak 2. zamjenjuje se sljedećim:
                        
                           „2.   Ova Odluka prestaje važiti 6. ožujka 2021.”.
                        
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 29. lipnja 2020.
            
               
                  Za Vijeće
               
               
                  Predsjednica
               
               A. METELKO-ZGOMBIĆ
            
         
         
            (1)  Odluka Vijeća (ZVSP) 2017/1424 od 4. kolovoza 2017. o potpori aktivnostima OESS-a radi smanjivanja rizika od nezakonitog trgovanja malim i lakim oružjem te konvencionalnim streljivom i njihova prekomjernog gomilanja u bivšoj jugoslavenskoj republici Makedoniji i Gruziji (SL L 204, 5.8.2017., str. 82.).